Henricus, rex Angliæ et dux Normanniæ et Aquitaniæ, et comes Andegavie, archiepiscopis, episcopis, abbatibus, comitibus, vicecomitibus, justiciariis, baronibus et ministris suis, et omnibus fidelibus suis, Francis et Anglis, tocius Anglie, salutem. Sciatis me concessisse et confirmasse et dedisse Deo et sancto Petro et monachis apud Cluniacum Deo et sancto Petro servientibus, pro salute animæ meæ et regis Henrici, avi mei, et omnium antecessorum meorum, totam Ledecubam, cum omnibus pertinentiis suis, pro centum marcis argenti, quos (sic) prefatus rex avus meus Henricus solebat dare prefatæ æcclesiæ Cluniacensi annuatim. Quare volo et firmiter precipio, ut bene, et honorifice, et quiete, et libere teneant. Et sint liberi et quieti de syris et de hundrada et de placitis omnibus justicie regis, et de murdro et de latrocinio, et de daneget, et de omnibus gealdis, et de omnibus aliis consuetudinibus, quæ ad regem et ad ministros ejus pertinent, et teneant infra burgum et extra burgum, in bosco et in plano, in straet et in straem, cum soca et saca et toll et theam et infangentheof et omnibus aliis consuetudinibus suis, sicut umquam melius et honorabilius tenuit rex Henricus, avus meus, in dominio suo, et nemo ponat eos neque homines suos in placito, nisi coram me, quoniam de corona mea est et elemosina.